( '3 ) 



Cap. 44. 



Fremant omnes licet — et maxime Graecis, antepono. 



Confer. inprimis ad hunc locum Lyndeui Disp. de Pansetio Rhod. p. 28. 

 Nimis h. 1. patriam jurisprudentiam summis laudihus eflert Cicero. Con- 

 stat quidem inler omnes, leges Romanas, quas nunc superstites habemus, 

 sese plerumque commendare simplicilate et perspicuitate , sed ne eas 

 aliorum veterum populorum, Graecorum in primis, legibus anteferamus, 

 prohibet parvus harum numerus, quae ad nostra usque tempora servata 

 sunt. 



Leges prasterea XII tahularum, quas adeo laudat Cicero, e Grsecia 

 testibus historicis (Livio lib. III. cap. 33) et praesertim Alhenis sunt pe- 

 titae, ex ipsis illis Solonis legibus, quas Cicero adeo Romanis inferiores 

 ducit, el quarum tamen nonnullarum in libris de Legibus sapientiam 

 laudat. Quanlopere autem Solonis leges (nam Draconem missum facimus) 

 valuerint ad Atheniensium felicitatem , ex historia constat. 



Quod autem ad Lycurgi leges attinet, aeque ac nos probe sciebat 

 Cicero , sed coeco patriae amore abreptus , oblitus videtur , per multa 

 secula Lacedaemonios Lycurgi legibus utentes fuisse potentes atque 

 niagnos ; ab iis autem recedentes ad interitum ruisse. — Experientia 

 igitur docuit , eas leges Lacedaemoniis fuisse aptos. Nullae autem leges 

 meliores esse possunt, quam quibus populus, qui iis utitur, felix evadit. 

 Constat igitur Ciceronem h. 1. saltem non ad diversa ingenia variorum 

 populorum attendisse; ahoquin non omne jus civile, praeter Romanum, 

 inconditum ac paene ridiculum vocasset. 



In comparatione juris Romani et Graeci 3 viri docti studium posuere 

 laudati a Fabricio Bibliogr. Antiq. cap. 1 5 , nempe P andulphus Pratejus 

 in Jurisprud. veteri Draconis et Solonis cum Romano jure Legum 

 Regiarum ac Decemviralium diligcnter collata. Lugd. 1559, 8°. — 

 Phil. Melanchton in collatione actionum forensium ^4tticarum et Ro- 

 manarum praecipuarum. Witeb. 1546. 8°. — sint. Thysius in Collat^ 

 Legum ^dttic. et Roman. in Gronov. Thes. ^dnt., tom. V. 



